Arheološki lokaliteti u Hodovu

**Arheološki lokaliteti u Hodovu** nalaze se na području naselja Hodovo, općina Stolac, Bosna i Hercegovina. 
## Lokacija 
Hodovo je oko 10&nbsp;km sjeverozapadno od Stoca. U tom naselju nalaze se četiri značajne nekropole sa stećcima.
## Historija 
U doba srednjeg vijeka, tokom 14. i 15. stoljeća, područje šire  okoline Stoca pripadalo je srednjovkjekovnoj župi Dubravi, oblast Hum. U sastav bosanske države ulazi 1326. godine , u vrijeme Stjepana II Kotromanića.    Selo Hodovo se ne spominje u prvom poimeničnom popisu sandžaka vilajeta Hercegovina sačinjenom u periodu 1475-1477 godine, ali se spominju neka okolna sela, kao što je Trijebanj i područje Dubrava. Nekropola u Hodovu pripadala je teritoriju kojim su vladali potomci  vojvode Stjepana Miloradovića iz vojvodske obitelji Hrabrena-Miloradovića u 15. i 16. stoljeću. Hrabreni-Miloradovići su pripadali vlaškom rodu Hrabrena i katunarskoj i vojvodskoj obitelji Miloradovića.

## Arheologija 
Četiri nekropole sa stećcima Hodovo, obišao je i obradio Šefik Bešlagić ranih 60-ih godina 20. stoljeća, a materijal je objavljen 1970. godine. Konzervatorski radovi na nekropolama nisu obavljani.
Nekropole su proglašene za nacionalni spomenik Bosne i Hercegovine.
mini|150px|Nekropola Glavica i Boškailov harem
* Arheološko područje – Nekropola sa stećcima na lokalitetu kod Boškailovih kuća (Glavica i Haremi), zaselak Brdo  Stećci su nastali u periodu 14.-15. vijek.  Na lokalitetu se nalazi i 5 tumula iz vremena ilirskog plemena Daorsi.

Od 52 spomenika 23 ih je ukrašeno raznovrsnim motivima izvedenim u plitkom reljefu. Najčešći ukras su frizovi od povijene linije sa trolistovima i motiv tordirane trake, zatim  arkade, štit sa mačem, luk i strijela, ljudske figure, stilizirane biljke sa spiralama i grozdovima, te rozete, jabuke i kružni vijenci. Na jednom je i epigrafski natpis pisan bosančicom:

*
*
mini|150px|Stećak na lokalitetu Radan krst
* Arheološko područje – Nekropola sa stećcima na lokalitetu kod Boškailovih kuća (Radan krst), zaselak Brdo   Na ovom malom porodičnom groblju je 8 stećaka, od toga 1 sljemenjak sa postoljem, 5 sanduka, 1 ploča i 1 krstača sa pločom.
mini|150px|Stećak na lokalitetu Perića njiva
* Arheološko područje – Nekropola sa stećcima na lokalitetu Perića njiva u zaseoku Perići, Tu se nalazi 14 spomenika, od čega 2 sljemenjaka i 12 sanduka. Ni jedan nema postolja za razliku od spomenika na drugim nekropolama u Hodovu. Stećci su dobro klesani i dosta dobro očuvani.
* Arheološko područje – Nekropola sa stećcima na lokalitetu Pogrebnice u zaseoku Brdo, Na nekropoli je 28 stećaka, od čega je 7 sljemenjaka, 19 sanduka i dvije ploče. Spomenici su dobro obrađeni. Na cijeloj gornjoj polovini stranice jednog stećka, čak i preko štita, urezan je u tri reda natpis bosančicom.

Jedan kamenorezač je sjekao spomenik, a dijak Napovišt je ugravirao tekst i to tek kad je spomenik donesen na svoju definitivnu lokaciju.
## Literatura 
* Šefik Bešlagić, Anali Historijskog instituta Jugoslavenske akakdemije znanosti i umjetnosti u Dubrovniku, godina XII, Dubrovnik, 1970., 113-163. - Stećci Hodova
* Alojz Benac-Đuro Basler-Borivoj Čović-Esad Pašalić-Nada Miletić-Pavao Anđelić -Sarajevo, 1966- KULTURNA ISTORIJA BOSNE I HERCEGOVINE

## Reference 
Kategorija:Nacionalni spomenici u Stocu
H
Kategorija:Stećci u Stocu
Kategorija:Stećci sa natpisom